Odense Adresse-Contoirs Efterretninger, 1828-04-15
Landbrug og Jndustrie. De af det Kongl. Landhuusholdningsselskab i Aaret 1828 udsatte Opgaver og udlovede Understøttelser ere følgende: 3de Præmier af 100 Specier hver for 1) den bedste Haandbog til at kjende de danske Dyrearter med Kyghvirvler, 2) den bedste systematiskenaturhistoriske Beskrivelse af de skadelige danske Jnsekter med Angivelse af de fortrinligste Midler til at afværge og formindske deres Skadelighed, og 3) for den bedste Haandbog over de danske Mineralier. Besvarelserne paa disse Opgave, maatte indsendes inden Udgangen af Aaret 1829. For den bedste Afhandling som de Følger, som hidtil have viist si af Naturaltiendens Forvandling til faste Afgivter i Korn og Kornværdie, og Angivelse af Midler, der muligen endnu kunne tjene til at gjøre Tiendebestemmelserne sikrere og meer afpassede til de forskjellige Forhold, som kunne indtræde, saavelsom mindre bekostelige, udlover Selskabet sin første Guldmedaille; ligeledes for den bedste Anviisning til Anlægget af et Saltraffinaderie i det Store dets anden Guldmedaille, og dets 1ste Medaille i Guld til den Landmand, som ved en Anviisning meddeler Maaden at tilberede den røde engelske Ost, Gloucester=Osten, paa, og som findes villig til, mod passende Betaling, at lære Kunsten til et Par af Selskabet valgte Personer. - Til de for praktiske Foretagender udsatte forskjellige Præmier høre efterstaaende: 2den Guldmedaille eller 1ste og 2det Bæger, for anstillede Forsøg med Foderurters og Rodværters indbyrdes Værd til Køers saavel Sommer, som Vinterfodring; Understøttelser af 500 Rbd. Sedlr. fordeelte, paa 5 til 6 Aar, til at befordre Bønderjorders hensigtsmæssige Dyrkning ; Overladelse af Kornrensnings= og Hørbrydnings=Maskiner og af arbeidsvarende Agerdyrkningsredskaber, til meere eller mindre nedsat Betaling. For Opfindelsen af en væsentlig forbedret Skjætte=Maskine til Hørbrydning er udlovet en Belønning af 100 Rbd., fremdeles Understøttelser af 20 til 25 Rbd. Sedler aarlig i 5 Aar, for det første for 5 Huusmænd, som paatage sig at følge en af Selskabet foreskreven Plan for deres Lodders Dyrkning. For den Jordbruger, som beviisligen i ikke mindre end 5 Aar har brugt Sommerstaldforring, udsætter Selskabet som Hæderstegn en af sine Medailler i Guld, ligesaa Penge-Understøttelser i 4 Aar, for det første for 10 Bønder, for Plantninger af vilde Træer; Præmier af 20 til 60 Rbd. for Bønder, der bevise at have afsat en Qvantitet af i det mindste 12 Lpd. vel tørrede og indpakkede indenlandske Cræfrugter, saasom af Æbler, Pærer, Kirsebær eller Blommer af forædlede Sorter. Huusmænd kunne komme i Betragtning til Præmie for et mindre Qvantum. For Dyrkning af Kaalrabi under Jorden og Kartoffelavlen i Island udsætter Selskabet et af sine større Sølvbægere. For det største Qvantum, ikke under 200 Tønder saltet og tørret Corsk eller 1000 Lpd. Klipfisk eller 1200 Lpd. Stokfisk udsætter Selskabet sin største Guldmedaille og den anden for ikke mindre end det halve antum, samt desuden 7 Præmier fra 10 til 25. Rbd. for Fiskere, som godtgjøre at have fanget og afsat et betydeligt Antal af saadanne Fisk. Alle Andragender om Præmier eller Understøttelser maae, naar Vedkommende ønske at faae dem afgjorte i Foraaret 1829, være indkomne inden Udgangen af indeværende Aar.